Diari Oficial de la Generalitat Valenciana


Sumari del DOGV 5967, del 04-03-2009 (2009/2402)

Notificació a Ulises David Hidalgo. Expedient número VIVI/049808/134.
---------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2402


Data del document
:   23-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Ulises David Hidalgo. Expedient número VIVI/049808/134. [2009/2402]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la incompetència a Ulises David Hidalgo amb expedient VIVI/049808/134.  
Antecedents de fet  
Primer. En data 18.08.2008, Ulises David Hidalgo presenta un escrit on denuncia que no consta en l'escriptura de declaració d'obra nova i constitució en règim de propietat horitzontal l'aparcament de la finca situada a Massanassa, carrer Ausias March, núm. 44. L'esmentada denúncia es formula enfront d'Hábitat Actual, SL.  
Segon. Com que el denunciant no va indicar en el seu escrit que l'edifici tinguera la condició d'habitatge de protecció pública, en data 19.08.2008 se li va requerir perquè el termini de deu dies aportara còpia de la qualificació definitiva o, si no n'hi ha, còpia de l'escriptura on aparega el número d'expedient de qualificació definitiva de l'edifici.  
Tercer. El denunciant en data 05.09.2008 contesta al requeriment i indica que l'edifici no té la condició d'habitatge de protecció pública i que per tant no pot aportar la qualificació definitiva.  
Fonaments de dret  
Primer. És competent per a l'adopció del present acord aquest Servei Territorial, segons el que disposa el Decret 137/2006, de 29 de setembre, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, en relació amb l'Ordre de 15 de febrer de 2007, de la Conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre, i l'article10 del Reial Decret 1398/1993, de 4 d'agost.  
Segon. L'article 62 de la Llei 8/2004, de 20 d'octubre, d'habitatge de la Comunitat Valenciana, regula l'àmbit d'aplicació a què s'estenen les disposicions sancionadores de l'esmentada llei, i estableix que els habitatges de protecció pública de nova construcció i els resultants de la rehabilitació integral de l'edifici queden subjectes al règim sancionador establit en la present llei, la competència dels quals correspondrà als òrgans administratius en matèria d'habitatge.  
A les actuacions amb protecció pública d'habitatge usat o rehabilitat, únicament els serà aplicable les infraccions tipificades en els apartats 1, 4, 7, 10 i 12 de l'article 68 i apartats 1, 2, 3, 4, 5, 7, 9 i 10 de l'article 69 de la present llei.  
D'altra banda, les infraccions de caràcter administratiu tipificades per la legislació de consumidors i usuaris, i aplicables a tot tipus d'habitatges, seran sancionades d'acord amb l'esmentada legislació, i les d'aquesta llei quan siga d'aplicació a habitatges lliures, pels òrgans administratius competents de la Generalitat en matèria de consum.  
Tercer. Tal com ha reconegut el denunciant, els habitatges objecte de denúncia no tenen la condició d'habitatges de protecció pública, per tant aquest Servei Territorial no té competència per a conéixer la denúncia plantejada.  
No obstant això, en compliment de l'article 20.1 de la Llei 30/1992, de 26 de novembre, el qual estableix que l'òrgan administratiu que es considere incompetent per a la resolució d'un assumpte remetrà directament les actuacions a l'òrgan que considere competent, si aquest pertany a la mateixa Administració, es trasllada la denúncia presentada al Servei Territorial de Consum, de la Conselleria d'Indústria, Comerç i Innovació, carrer Guàrdia Civil, núm. 21, 46219 València, a qual podreu dirigir-vos per a conéixer l'estat de la vostra reclamació.  
Contra aquesta resolució, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció de la present notificació, de conformitat amb el que preveuen els articles 114 i següents de la Llei de Règim Jurídic de les Administracions Públiques, sense perjudici d'instar les accions civils que al seu dret convinguen.  
València, 23 de setembre de 2008.- El cap del Servei Territorial: José Manuel Vacas Tatay.